Arenchion

Arenchion er et fiktivt kontinent og er en del af Dungeons and Dragons universet.

## Historie

*Se også: Tidslinje for Arenchions Historie*

### Skabelse

I det første år af gudernes æra, steg de 7 guder op af havet. Gnavi  var den første der kom, han tæmmede havene, rejste landet og lagde floderne ud. Herefter gjorde Trahl  jorden frugtbar og skabte de afgrøder som dyrkes i dag. Trahl  skabte herefter bjergene og alle Arenchions øer. De to største guder Morgis og Viga skabte sammen alle de tænkende væsner. Viga gav Arenchierne kærlighed, romantik og skønheden, mens Morgis' dystre sider gjorde dem grådige, hadfulde, jaloux og hævngærrige.

Det var her at de arbejdende guder trådte ind og lærte Arenchierne deres arbejde. Brilis lærte dem om håndværk, at skabe noget fra intet, at skabe og værdsætte kunsten. Trahl lærte dem at dyrke jorden, at jage for mad og at tæmme de store husdyr. Migeis tæmmede magien og lærte den fra sig. Han stiftede byen Lothen  med de mange sølvspir og hvor al viden om magi ligger gemt. Sverin, krigeren, lærte Arenchierne at kæmpe, træne og styrke sig. Han lærte menneskerne at bruge kampen som sport og at sætte pris på det skønne i de enkelte væseners bevægelse. Gnavi lærte dem at sejle på de store floder og havene, samt lærte dem at fiske. De 7 guder menes at have skabt De 7 fundamentale elementer.

### Gudernes Kamp

En dag valgte Morgis at gøre Arenchierne dødelige, da de ikke skulle kunne måle sig med guderne. De andre guder bad Morgis om at ændre dette, da det ikke skulle være døden, men livet og det hårde arbejde, som skulle definere Arenchierne. Morgis nægtede. Derefter skabte han en hær af dæmoner, drager og andet ondt og gik i krig med Arenchion. Krigen omsluttede hele verden og slagene bølgede frem og tilbage. Forrest på slagmarken for Arenchierne stod Sverin og kæmpede mod dæmonerne. Migeis og hans mager var en stor del af kampen og brugte den nyskabte magi til at hjælpe de soldater der sloges mod dæmonerne.

Efter flere hundrede års kamp formåede Sverin og hans tropper at få fortrængt Morgis til Loegria. På denne ø blev Morgis taget til fange og spærret inde. Migeis skabte en magisk celle, som kunne holde Morgis på sin plads. Herefter skabte Trahl bjerget Azerodi som står oven på Morgis' celle. Freden lagde sig over landet. De forskellige racer slog sig ned i rundt omkring i Arenchion.

### Den store krig

Krigen var et resultat på flere års velstand i landet Drealia, det der i dag kendes som Haverad, Farnkerth og Louhorne. Menneskerne var begyndt at flytte fra Drealia og til resten af kontinentet og undervejs havde nogle få steder lagt de lokale racer under sig. Da menneskerne krævede at blive anerkendt i Myth Ondaths byråd, nægtede elverne dem en plads. Denne problematik skabte stor splid mellem menneskerne og elverne i byen. En nat tog en flok på 100 mennesker op til paladset og myrdede hele Myth Ondaths byråd. Dette fik Atheldam til at erklære krig, bakket op af Grotheim og Ulrain, mod Drealia.

I løbet af krigen fik menneskerne Fingra som allieret og menneskerne fik side om side med orkerne nedkæmpet de modstående hære. I løbet af krigen havde menneskernes ypperstepræst, Belin Geroldin, fået menneskerne til at tro at de var den eneste sande race og efterkommere af guderne. Derfor blev der i år 20 før freden, erklæret krig mod Loegria, da menneskerne mente at indbyggerne på øen kun var efterkommere af Morgis.

Freden blev skrevet under i Myth Ondath, hvor alle racer skulle skrive under på at de accepterede et menneskeligt styre. Menneskerne satte sig i paladset i Myth Ondath og regerede herfra.

### Splittelsen

#### Smuglerkrigen

I årene 563-567 efter freden, var voldsomme vintre, som ødelagde det meste af mulighederne for at brødføde hele befolkningen. Det blev besluttet at det var de adelige som skule have mad først og derefter bønderne og alle andre racer. Da det blev vinter og en stor del af befolkningen blev afkræftede begyndte nogle mennesker at smugle mad til sig selv og sine nærmeste. Flere smuglerringe sørgede for at mange fik noget at spise, som betaling fik de andre tjenester. Den største smuglerring, De Syv Segl, begyndte at smugle mad til Grotheim, hvor dværgene betalte tilbage med det fineste militærudstyr. I løbet af få år havde De Syv Segl samlet nok materiel og nok opbakning i befolkningen til at rejse et væbnet angreb.

#### Krigens Første angreb

De indledende angreb foregik i det skjulte. Man fik overtalt en stor del af de fattigeste i de større byer til at samle informationer om forsvarsværker og vagtrutiner. Den første by der faldt til De Syv Segl var Myth Nantar. Her fik man udnyttet byens kloaksystem til at få smuglet våben ind. Dagen efter blev et lignende angreb på Lothen sat ind, her endte det med kampe i byens gader, mellem oprørerne og byvagten. Byens troldmænd holdt sig ude af kampen og først da de så at oprørerne havde taget byens citadel, deltog de i kampene.

#### Slaget ved Myth Nantar

Nyheden om de to store byers fald til et bondeoprør fik adelen til at reagere. Der blev sendt en stor hær mod Lothen, som imidlertid i baghold af en hær bestående af halflings og gnomer. 5.000 halflings og gnomer mod en hær på 10.000 mennesker udviklede sig blodigt. De Syv Segls lille hær brugte deres evner til at skjule sig og fik hurtigt fjernet en stor del af adelens hær. Bedst som adelens hær var begyndt at få overtaget, lød hornet til angreb og en hær med 2000 kavalerister fra Myth Nantar gik til angreb og splittede adelens hær. De Syv Segl bevægede sig mod Myth Ondath, hvor man hurtigt fik en stor del af byen til at støtte op om oprøret. Belejringen varede i en måned inden, porten blev stormet af en gruppe højelvere fra byen.

#### Freden

Da Myth Ondath faldt fandt man et stort lager af mad. De Syv Segl fik hurtigt sat distributionen af mad i system, man fik på denne måde hurtigt opbakning til at styrte de lokale styrer i landet. Herefter kom der en splittelse i ledelsen af De Syv Segl, mange mente at man blot skulle overtage styringen fra den tidligere regering, mens oppositionen mente at man skulle tilbage til de gamle landegrænser. Det blev til lange forhandlinger, som bølgede frem og tilbage. Det endte med at de højelvere, dværge og halflinger, som sad ved forhandlingsbordet gik for sig selv og lavede en aftale. Alle lande skulle tilbage til de gamle grænser, men for at sikre at menneskerne igen ikke kom i en position hvor de kunne regerere over hele verden, skulle Drealia deles op i 3 lande. Dette tog man med til de næste forhandlinger, hvor menneskerne accepterede på den betingelse at der i de kommende lande og regeringer ikke måttes diskrimineres i mellem racerne.

### Haverad

Menneskernes land. Her er en stor koncentration af Paladiner og Clerics. Alle byer har et tempel og alle landsbyer har en bedeplads. Landskabet er meget fladt og bruges ofte til landbrug.

### Farnkerth

Indbyggerne her er primært mennesker, der har i mange år været kampe om tronen og derfor er mange af indbyggerne i Farnkerth parate på kamp.

### Louhorne

Landet besøges meget sjældent af fremmede, dels fordi indbyggerne ikke er glade for fremmede og dels på grund af at landet er fyldt med sumpområder, som gør enhver rejse gennem landet farefuld.

### Atheldam

Højlandet i Arenchion, det er her de fleste elvere bor. Landet er rigt, der er herfra de bedste varer i form af vin og mad kommer. De bedste magikere i Arenchion flokkes til byen Lothen, mens handlende overalt fra kontinentet kommer til Myth Ondath for at sælge på det største marked i verden.

### Grotheim

Dette er minernes land. Landet har en høj befolkning af dværge og disse arbejder stadig i store miner under Grotheims bjerge. Landet er berømt for sit smedearbejde og det er herfra de bedste rustninger kommer.

### Ulrain

Halflingernes land. Et mere magisk land hvor en stor del af naturen er overladt til sig selv. Det er let at fare vild i de store skove.

### Fingra

Den fjernest afkrog af kontinentet. Det siges at det er her at der bor gnomer og half-orcs, mod nord findes der fuldblods orker, som hærger landet omkring dem.

### Loegria

Øen var den sidste der blev erobret under den store krig, mest fordi øens beboere dengang primært var drager. I dag menes det ikke at der findes drager, kun efterkommerne, Dragonborn, findes omkring på øen.

## Demografi

### Mennesker

Menneskerne dominerer Arenchion og der er ikke et eneste land, hvor de ikke er den største befolkningsgruppe.

### Elvere

Den næststørste befolkningsgruppe er elverne. Disse holder sig mest til Atheldam, men er at finde i de fleste byer, hvor især højelverne er tiltrukket af magten.

### Dværge

Hårdtarbejdende folk, de holder sig for det meste til Grotheim og der findes en del i byen Myth Ondath, som fungerer som importører af varer fra Grotheim eller som pengelånere. De

### Halflinger

Findes primært i Ulrain, men holder også til i de større byer. De vil ofte gå uset hen da det er det de ønsker.

### Gnomer

De fleste gnomer bor i Fingra, men det er ikke der man møder dem oftest hvor de bor i huler under jorden. Ofte møder man gnomer, som er ude at rejse for at opleve verden.

### Half-Orcs

Holder sig til det nordligste Fingra, hvor deres stammer kæmper en kamp mod og lever med fuldblodsorkerne. De kommer sjældent ud i den store verden og der er derfor mange rundt om i verden der tror at de ikke eksisterer.

### Dragonborn

Et sjældent syn uden for Loegria. Selv på øen er de sjældne at se da denne er opdelt i en menneskelig del og en Dragonborn del.

## Religion

Der findes kun én religion i Arenchion. Der er dog mange måde at tilbede denne religion. Den almindelige borger beder mest til den af de guder, de føler kan hjælpe dem mest, eksempelvis vil enhver bonde have et lille alter til ære for Trahl, mens de fleste krigere har en måde at bede til Sverin. Mange religiøse personer tilbeder alle guderne, da de ser dette som et udtryk for en persons mangfoldige personlighed og at man derfor ikke kan nøjes med at søge gunst hos kun én gud. Dog har mange klostre en bestemt gud de ønsker at dyrke.

### Kulter

Der findes en del religioner, som ikke er anerkendte i den brede befolkning. Der findes mange, som stadig følger Belin Geroldins ideer om, at mennesker er den eneste sande race. Geroldinerne findes oftest i Louhorne.

Der findes desuden nogle klostre, som tilbeder Morgis, disse klostre fokuserer meget på døden og ser kun livet som et nødvendigt onde for at dø. Morgismunkene forsøger at lære sig forskellige måder at få ting til at dø på.

Herudover findes der små fortolkninger af gudernes lærdomme, som ikke passer med den som ypperstepræsterne i de store byer bruger. Disse er derfor ikke anerkendt af det religiøse samfund.